

**ภาพข่าวประชาสัมพันธ์**

 **“รมช.คลัง” เยี่ยมชมบูธธนาคารกรุงไทย ในงาน Money Expo 2023 กรุงเทพ**

**นายกฤษฎา จีนะวิจารณะ** รัฐมนตรีช่วยว่าการกระทรวงการคลัง ในฐานะประธานเปิดงานมหกรรมการเงินส่งท้ายปี ครั้งที่ 6 MONEY EXPO 2023 YEAR-END ให้เกียรติเยี่ยมชมบูธธนาคารกรุงไทย จัดขึ้นภายใต้แนวคิด “**Growing Together for Sustainability เคียงข้างไทย สู่ความยั่งยืน**” เพื่อให้ลูกค้า ประชาชน และผู้ประกอบธุรกิจในกรุงเทพฯ และปริมณฑลเข้าถึงบริการทางการเงินแบบครบวงจร ครอบคลุมทั้งผลิตภัณฑ์เงินฝาก สินเชื่อ ประกัน และการลงทุน พร้อมโปรโมชันและสิทธิประโยชน์มากมาย โดยมี**นายกฤษณ์ ฉมาภิสิษฐ** ผู้บริหารสายงานสื่อสารและภาพลักษณ์องค์กร ธนาคารกรุงไทย ให้การต้อนรับ

ธนาคารส่งเสริมการออม ด้วย **เงินฝาก Krungthai NEXT Savings** เปิดบัญชีง่ายๆ ผ่านแอปพลิเคชัน Krungthai NEXT ดอกเบี้ยสูง 1.50% ต่อปี **เงินฝากประจำพิเศษ 14 เดือน** ด**อกเบี้ย 2% ต่อปี** และ **เงินฝากเกษียณรับทรัพย์** **ดอกเบี้ย 1.5% ต่อปี** นาน 3 ปี สนับสนุนลูกค้าบุคคลเข้าถึงแหล่งเงินทุนผ่าน **สินเชื่อกรุงไทย Smart Money** สำหรับผู้มีรายได้ประจำ ไม่ต้องมีหลักทรัพย์ หรือบุคคลค้ำประกัน วงเงินกู้สูงสุด 5 เท่าของรายได้ ผ่อนนานสูงสุด 5 ปี **สินเชื่ออเนกประสงค์สำหรับข้าราชการและพนักงานรัฐวิสาหกิจ** ที่มีเงินเดือน 13,000 บาทขึ้นไป วงเงินกู้สูงสุด 2 ล้านบาท  ดอกเบี้ยพิเศษเริ่มต้น 7.82% ต่อปี ผ่อนนานสูงสุด 20 ปี ไม่ต้องมีหลักทรัพย์ค้ำประกัน

เสริมสภาพคล่องลูกค้าธุรกิจด้วย **สินเชื่อ SME ไซส์เล็ก ดอกเบี้ยเริ่มต้น 4% ต่อปี** วงเงินกู้สูงสุด 3 ล้านบาท ไม่ต้องใช้หลักประกัน ผ่อนนานสูงสุด 7 ปี **ติดปีกให้ธุรกิจบินสูง ด้วยสินเชื่อ SME วงเงินสูง X3** รับวงเงินสูงสุด 3 เท่าของมูลค่าหลักประกัน สูงสุดไม่เกิน 20 ล้านบาท ดอกเบี้ยเริ่มต้น MRR+2.5% ต่อปี  ผ่อนนานสูงสุด 7 ปี

ภายในงาน ยังมีเทศกาลลดหย่อนภาษีปี 2566 คืนกำไรให้กับลูกค้า รวมผลิตภัณฑ์ประกันและการลงทุน พร้อมสิทธิ์ในการลดหย่อนภาษี แบบจัดเต็ม ปังทุกโปร ทั้งผลิตภัณฑ์ประกันชีวิต ผลิตภัณฑ์ประกันวินาศภัย ผลิตภัณฑ์กองทุนรวม สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111 หรือ [www.krungthai.com](http://www.krungthai.com)

**ทีม Marketing Strategy**

**14 ธันวาคม 2566**